Aansoeke vir NSFAS 2023 open

  Verbetering van die aansoekstelselMinister Nzimande sê in ŉ poging om die aansoekstelsel en -proses vanjaar vir voornemende studente te vereenvoudig, het NSFAS ŉ aantal verbeteringe aan die stelsel aangebring om ŉ soomlose aansoekervaring te verseker. Hy sê die NSFAS-aanlynaansoekportaal is herontwerp om meer gebruikersvriendelik te wees en meer ooreen te stem met ander platforms wat reeds deur aansoekers gebruik word, waaronder WhatsApp, Twitter, Facebook en Instagram.“Die aansoekproses op sigself is ook vereenvoudig en die vrae wat gevra word, kan makliker verstaan word deur die publiek. Verder kan die aan soekers ook die proses onder breek (pause) en op ŉ latere stadium voortgaan sonder om weer van voor af te begin – iets wat nie voorheen moontlik was nie,” sê hy. “Bo en behalwe hierdie verbeteringe, het NSFAS ook bykomende aansoekkanale ontwikkel om voorsiening te maak vir aansoeke uit diverse agtergronde deur in gedagte te hou dat die meeste voor nemende aansoekers jong mense is wat daarvan hou om dinge digitaal te doen,” het die minister bygevoeg. Die nuwe kanale sluit in ŉ selfoontoepassing (app), USSD en WhatsApp, waar ŉ mens onder meer aansoek kan doen vir NSFAS-finansiering, die aansoekstatus kan volg en aansoeke kan kanselleer – wat normaalweg via die webportaal gedoen moes word.Om verder te verseker dat niemand oor die hoof gesien word nie, sê minister  Nzimande dat NSFAS ŉ veldtog gaan loods om seker te maak dat individue wat nie toegang tot tegnologie het om aanlyn aansoek te doen nie, die nodige hulpbronne en ondersteuning sal ontvang om aansoek te kan doen.
Hoe om te kwa lifiseer vir ŉ NSFAS-beursJy kwalifiseer vir ŉ NSFAS-beurs as jy ŉ Suid-Afrikaanse burger is wat van voornemens is om in 2023 te studeer of as jy reeds aan ŉ openbare univer-siteit of TVET-kollege studeer en aan die volgende vereistes voldoen:
• Jy ŉ ontvanger van ‘n SASSA-toelaag is.• Julle gesamentlike huishoudelike inkomste nie meer as R350 000 per jaar is nie.• As jy ŉ persoon met ŉ gestremdheid is, moet julle gesamentlike huishoudelike inkomste nie meer as R600 000 per jaar wees nie.• Jy 'n student is student is wat voor 2018 aan ŉ universiteit begin studeer het en jou huishoudelike inkomste nie R122 000 per jaar oorskry nie. Die aansoektydperk sluit op 31 Januarie 2023.
